SLOVENŠČINA

(SLOVNICA)

BESEDNI JEZIK

Za človeka je besedni jezik **temeljno sredstvo sporazumevanja**. Temeljna enota besednega jezika je **beseda**. Vendar pa se ljudje ne sporazumevamo le s posamičnimi besedami (npr. današnji, predstava, zaradi,…), temveč pri govorjenju in pisanju upoštevamo tudi **pravila za skladanje besed v višje enote** (npr. Današnja predstava odpade zaradi bolezni.) in **pravila za slušno oz. vidno oblikovanje besed in višjih enot** (tj. pravorečna in pravopisna pravila).

**BESEDE → BESEDNE ZVEZE → STAVKI → POVED**

**Besedni jezik je** torej dogovorjeni **sestav besednih znamenj in pravil** za tvorjenje ustnih in pisnih besedil.

Človek se besednega jezika nauči iz okolja in ga uporablja pri vsakdanjem sporazumevanju v družbi, šoli pa ga načrtno opazuje, teoretično spoznava njegova pravila in se uri v sprejemanju in tvorbi raznih besedil. Tako si bogati jezikovno znanje in zato jezik uspešno uporablja. Besednega jezika **se učimo celo življenje**.

BESEDE

Besede **so dogovorjena znamenja iz glasov ali črk**, s katerimi kaj poimenujemo, npr. domačo žival, ki lovi miši, z besedo mačka,… Večina besed nima enega samega pomena, temveč jih ima več. O pomenih posamezne besede se lahko pozanimamo v SSKJ (primer: *KONJ* 1. Domača žival, ki se goji zlasti zaradi vprege in ježe, 2. Velik, neroden človek, 3. Šahovska figura, ki se polaga na polje za dve mesti naprej in eno vstran; skakač, 4. Telovadno orodje z ročaji ali brez njih za gimnastične vaje, preskok).

zapisovanje predpone u ali v

Predpona **u** lahko pomeni:

1. **Odmikanje** (ubežati, uiti)
2. **Odstranitev** (ukrasti, upleniti)
3. **Omanjšanje** (ušteti se, upepeliti)
4. **Dovršitev dejanja** (uleči se, upokojiti, utoniti, uzakoniti)

Predpona **v** pomeni:

1. **Gibanje navznoter ali v kako stvar** (vcepiti v glavo, videti v iglo, vdahniti svež zrak, vbrizniti, vknjižiti, vkopati se, vkrcati, vplačati, vpisati, vsrkati,…)

zapisovanje prevzetih besed in besednih zvez



**POSEBNOSTI:**

* V slovenskem jeziku prevzeta občna imena načeloma zapisujemo tako, kot jih izgovarjamo npr. pica
* Zapis kakršnega najdemo pri besedah, ki prihajajo iz tujega jezika pa se ohranja zlasti pri glasbenih izrazih npr. forte in prav tako tudi različna prevozna sredstva npr. peugeut
* Pri zapisovanju lastnih imen pa imamo tudi nekatere posebnosti

pisanje skupaj IN NARAZEN

1. **ZAPISOVANJE SAMOSTALNIKOV:**

* *Besede z veznim členom o ali e pišemo skupaj*, npr. hud**o**urnik, volk**o**dlak, zvit**o**repka, svoj**e**glav,…
* *Besede, ki so povezane brez vmesnega člena pišemo skupaj*, npr. figamož, fotoaparat,…
* *Tujke, ki smo jih prejeli kot neko celoto pišemo skupaj*, npr. avtogaraža, kinooperater,…
* *Nove besede, ki so sestavljene iz domače in tuje besede pišemo skupaj*, npr. avtocesta, kinodvorana,…
* *Besede katerih 1. Del sestavine je lastno ime, pišemo tako kot se je uveljavil zapis*, npr. slovenijašport, medtem ko slovenija avto pišemo narazen
* Č*e je prva sestavina črka, kratica ali številka jo pišemo z vezajem (kratka črtica)*, npr. C-vitamin, TV-program, A4-format, 1.C-razred,…
* *Če pa zaporedje obrnemo pišemo tako zvezo narazen*, npr. vitamin C,…
* *Priredne zloženke pišemo z vezajem*, npr. črno-bel
* *Sestavljanke pišemo skupaj,* npr. pradedek, superbencin,…

1. **ZAPISOVANJE PRIDEVNIKOV:**

* Skupaj pišemo zloženke z medpono o ali e, npr. bistroglav, temnomoder
* Zloženke z medponami pišemo skupaj, npr. bojaželen, štiriperesna deteljica,…
* Skupaj pišemo tudi sedemleten, če smo zapisali z številko pišemo z vezajem 7-leten
* Odtenke barv lahko pišemo skupaj ali narazen, gre za našo odločitev, npr. temno zelen
* Narazen pišemo prislove in pridevnike, npr. novo poročen, samo kadar pomeni na novo poročen
* Zloženke s številkami pišemo z vezajem, npr. 5-odstoten
* Pridevniške priredne zveze pišemo z vezajem, npr. delavsko-kmečki
* Sestavljanke pišemo skupaj, npr. nerjaveč, prestar

1. **ZAPISOVANJE ZAIMKOV:**

* Zloženke pišemo skupaj, npr. malokdo, marsikdo,…
* Sestavljanke pišemo skupaj, npr. nekdo, nekakšen, nekaj,…
* Skupaj ali narazen pišemo sklope s koli, vendar moramo v nekem besedilu pisati vedno skupaj ali narazen, npr. kdorkoli/kdor koli, kadarkoli/kadar koli,..
* Samo narazen pišemo frazeološke zaimke, npr. bog ve kdo, kdo ve kam, vrag si ga vedi,…
* Navezne oblike zaimkov pišemo skupaj, npr. name, nate, pote, zate

1. **ZAPISOVANJE ŠTEVNIKOV:**

* Števnike od 1–99 pišemo skupaj in 100 pišemo skupaj, vse ostalo narazen
* Vrstilne, ločilne in množilne števnike pišemo skupaj, npr. dvestoti, tisočeri,…
* Skupaj pišemo tudi vse druge tvorjenke iz števnikov, npr. tisočkrat, milionkrat, večkrat,…
* Pri gibanju števke in besede pa velja da jo pišemo z vezajem, npr. 50-letnica, 10-gramski,…

1. **ZAPISOVANJE GLAGOLOV:**

* Zloženke in sestavljanke pišemo skupaj, npr. klečeplaziti, trmoglaviti,…
* Narazen pišemo primere kot recimo ne bo prišla

1. **ZAPISOVANJE PRISLOVOV:**

* Stalne prislovne zveze pišemo narazen, npr. bolj ali manj, prej ali slej, prej ko slej,…
* Narazen pišemo tudi zveze dveh prislovov ali prislova in členka, npr. malo več, ravno tam, toliko da ne, čem bolj, čim prej,…
* Skupaj ali narazen, npr. zato/šlo mu je za to

1. **ZAPISOVANJE VEZNIKOV:**

* Pišemo jih v glavnem skupaj, npr. čeprav, četudi,…
* Izjema so več besedni vezniki, npr. ne ne, ne ampak, brž ko,…

1. **ZAPISOVANJE PREDLOGOV:**

* Pišemo jih samostojno pred besedo na katero se nanašajo, npr. na poti, pred hišo, z očetom,…
* Skupaj jih pišemo samo z naslonskim zaimkom, npr. nate, pote, zete,…

1. **ZAPISOVANJE ČLENKOV:**

* Skupaj pišemo sklope, npr. bržkone, pravzaprav, skorajda,…
* Predponski NE pišemo skupaj s samostalnikom, pridevnikom ali prislovom, npr. Neslovenec,..
* Kadar so vezani z glagolom jih pišemo narazen

1. **ZAPISOVANJE MEDMETOV:**

* Navadno jih pišemo skupaj, npr. jojmene, tralala, hopsasa,…
* Podvojene ali stopnjevalne pišemo narazen, npr. čiv čiv, križ kraž, mijav mijav,…
* Pozdrave iz več besed pišemo narazen, npr. dober dan, lahko noč,…
* Narazen pišemo tudi naslednje, npr. na zdravje,…

DELJENJE BESED

1. V obeh delih deljene besede mora biti **vsaj po en zlog** (ta je lahko tudi samo pisan), npr.:

* Domovina → DO – MO – VI – NA, DO – MOVINA, DOMO – VINA, DOMOVI – NA

1. Oba dela besede morata biti **izgovorljiva**, npr.:

* Slovenščina → SLO – VEN – ŠČI – NA; slo – ve – nšči – na → nepravilen zapis

1. Začetnih in končnih zlogov iz **enega samostalnika** Ne ločimo od preostalega dela besede, npr:

* Oko → o – ko → nepravilen zapis, ne moremo deliti
* Upanje → u – pa – nje →nepravilen zapis

1. **NE** delimo **črkovnih sklopov, ki zaznamujejo po en glas**, npr.

* Busha → BU – SHA; Bus – ha → nepravina delitev besede
* Goethe → GOE – THE; Go – ethe, Goet – he → nepravilni delitvi besed

**POSEBNOSTI:**

* Zvezo samoglasnikov LAHKO delimo, npr.:
* Poiskati → PO – ISKATI
* Razdelimo Lahko dva enaka samoglasnika, npr.:
* Oddih → OD – DIH
* Številk in črkovalnih kratic NE delimo, npr.:
* 159635, AGRFT,…
* V naslednjo vrstico ne prenašamo posameznih simbolov za mere, uteži ipd. za številkami